
Ministru kabineta rīkojums Nr. 256
Rīgā 2022. gada 13. aprīlī (prot. Nr. 20 12. §)
Grozījums Ministru kabineta 2020. gada 29. maija rīkojumā Nr. 284 "Par Latvijas Republikas pārstāvju grupu Latvijas–Lietuvas Kopējā komisijā valsts robežas jautājumos"
· Izdarīt Ministru kabineta 2020. gada 29. maija rīkojumā Nr. 284 "Par Latvijas Republikas pārstāvju grupu Latvijas–Lietuvas Kopējā komisijā valsts robežas jautājumos" (Latvijas Vēstnesis, 2020, 104., 200. nr.) šādu grozījumu:
· 1. Izteikt 1. punktu šādā redakcijā:
· "1. Saskaņā ar 2019. gada 18. jūlijā noslēgtā Latvijas Republikas valdības un Lietuvas Republikas valdības līguma par Latvijas–Lietuvas valsts robežas uzturēšanu un pilnvaroto robežas pārstāvju darbību 13. pantu apstiprināt darbam Latvijas–Lietuvas Kopējā komisijā Latvijas Republikas pārstāvju grupu (turpmāk – pārstāvju grupa) šādā sastāvā:
·  
· Pārstāvju grupas vadītājs
· G. Indriķis – Valsts robežsardzes Galvenās pārvaldes Bruņojuma, apgādes un tehnisko resursu pārvaldes priekšnieka vietnieks
·  
· Pārstāvju grupas vadītāja vietnieks
· A. Beķeris – Valsts robežsardzes Rīgas pārvaldes Zemgales II kategorijas dienesta priekšnieks
·  
· Pārstāvju grupas locekļi:
·  R. Bula – Ārlietu ministrijas Eiropas Savienības direkcijas Eiropas departamenta Baltijas valstu, Ziemeļvalstu un reģionālās sadarbības nodaļas trešā sekretāre
· 
· A. Gavars – Nodrošinājuma valsts aģentūras Īpašumu un  bruņojuma  departamenta Infrastruktūras attīstības nodaļas vecākais referents
· 
· A. Krišjānis – Latvijas Ģeotelpiskās informācijas aģentūras Speciālās ģeoinformācijas departamenta Starptautisko projektu nodaļas vecākais kartogrāfijas inženieris".

